Direkte lykke

Direkte lykke var en norsk direktesendt humor- og underholdnings-serie som gikk på NRK2 fra 1996 til 1997 med Anne-Kat. Hærland, Jørund Kopren og Wiggo Norsted som programledere. Andre sentrale personer i serien var Erlend Sandem, Tonny Kluften og Geir Kolden. Programmet var primært rettet mot ungdom mellom 15 og 25 år.Aftenposten Aften - Absolutt nødvendig å se (2.9.1996, s.21)

Direkte lykke ble en av NRK2s første suksessprogrammerVG - TOPPER I DET NORSKE HOUSE (14.04.1998 - Side: 54) «Hærlands tidligere medprogramleder i NRK2-suksessen «Direkte Lykke».» og bidro betydelig til Anne-Kat. Hærlands TV-karriere.

Bandet Kåre & the Cavemen var programmets eget husband.

Programmet inneholdt også egenproduserte føljetonger, slik som «Nudelmannens foruenderlige reise» (med Hai Hang og Synne Kjelstad), «Hjerterom» (med Anne-Kat. Hærland, Bjørnar Teigen, Kristin Magnus, Aksel Hennie og Nils Petter Mørland) og «Den harmoniske kjernefamilien» (med Turid Øversveen, Bjarte Ytre-Arne, Pia Lykke og Tommy Karlsen). Jon Almaas opptrådte fast i rollen som «Preben». De sendte også flere episoder av den svenske animasjons-serien Robin. 

Om programmet
Direkte lykke kan best beskrives som et humoristisk underholdningsprogram med gjester og faste deltaker i studio. Programlederne tok ofte opp halv-banale problemstillinger og skapte kortere diskusjon - alt satt i et humoristisk lys, for eksempel: «Hvem er egentlig mora til Albert Åberg?» Ironi var et gjennomgående trekk i serien. 

Hver episode ble introdusert av Egil Birkeland, som forøvrig også hadde fortellerstemmen i animasjons-serien Robin.

Direkte Lykke var blant de første programmene på norsk TV som benyttet seg av innsendte emails under sendingen. Det ble dermed et såkalt interaktivt program.

 Seertall og omtale 
Aftenpostens anmelder gav premieren lunken mottakelse,Aftenposten Aften (Helle B. Berg) - Bedre lykke neste gang (3.9.1996, s.17) mens Dagbladets anmelder (i retrospektiv) mente at programmet traff tidsånden.Dagbladet - NRK2 på tomgang (8.1.2006)  «Anne-Kat. Hærland traff tidsånden i «Direkte Lykke»»

Andre episode hadde 44 000 seere.Dato: 10.09.1996 - Side: 55

Referanser

Eksterne lenker

Kategori:TV-produksjoner på NRK
Kategori:Norske humorprogrammer på TV
Kategori:Norske TV-produksjoner fra 1990-årene
Kategori:Norske ungdomsprogrammer på TV